મોતની ય બાદ તારી ઝંખના મોતની  ય  બાદ   તારી   ઝંખના   કરતો   રહ્યો કે  તું  જન્નતમાં  મળે  એવી  દુઆ  કરતો  રહ્યો  જો  તું  જાણે  તો  ભરી  મહેફિલ  તજીને સાથ દે એવી   એકલતાભરી  મારી   દશા   કરતો  રહ્યો  એ હતો એક  મોહ  કે  રહેશું  જીવનભર  સાથમાં પ્રેમ  તો  એ  છે  જે  આપણને  જુદા  કરતો રહ્યો  મેં  બુરા ખ્યાલો ય રાખ્યા,  ને અમલ પણ ના કર્યો પાપની  ને   પુણ્યની   ભેગી  મજા   કરતો  રહ્યો  ક્યાં  અનુભવ  જિંદગીના,   ક્યાં  કવિતાનો નશો ઝેર  જે   મળતું  ગયું,   એની  સુરા  કરતો  રહ્યો  ન્યાય  પણ ‘બેફામ’  આ પાપી યુગે  અવળો  કર્યો પુણ્ય   મેં  જે  જે  કર્યાં   એની  સજા કરતો રહ્યો -બરકત વિરાણી ‘બેફામ’